בעולם הליסינג יש שתי עסקאות עיקריות – ליסינג תפעולי וליסינג מימוני. רוב העסקאות כיום מבוססות על שיטת הליסינג המימוני, בעוד שליסינג תפעולי מתאים בעיקר לעובדי חברות מאחר והעסקה כוללת כיסוי ביטוחי, טיפולים לרכב, תחזוקה וחבילת אבזור בכפוף לחוזה.
עסקת ליסינג מימוני, המכונה גם ליסינג פרטי, מיועדת למי שאין ביכולתו אפשרות לרכוש רכב חדש במחיר מלא ובתשלום אחד. במקום לקחת הלוואה בבנק בוחרים עסקת ליסינג מחברה אמינה, משלמים מקדמה בשיעור של כ-30%, משלמים מדי חודש תשלומי החזר נמוכים. לעיתים לאור היקף העסקאות של חברות הליסינג הם יכולים להעניק הצעה בריבית יחסית נמוכה מאוד.
בסיום תקופת חכירת הרכב יש בפני הלקוח שלוש אפשרויות:
תשלום יתרת הסכום והעברת הבעלות על הרכב על שם הלקוח.
סיום העסקה והחזרת הרכב.
החזרת הרכב הנוכחי, בחירת רכב חדש וחתימה על עסקת ליסינג חדשה.
לכל החלטה יש השפעה על הלקוח, במידה ובחר לרכוש את הרכב עליו לדעת כי הרכב יירשם על שמו כיד שנייה מאחר וחברת הליסינג מופיעה כיד ראשונה, לכן שווי הרכב נפגע. במידה ובחר בסיום העסקה עליו להחזיר את הרכב ולהיערך לכך בהתאם כדי לא להישאר ללא יכולת התניידות ברכב פרטי, ועליו לבדוק האם יש קנסות בגלל קילומטרז’ גבוה. האפשרות השלישית נחשבת לאופציה מועדפת בקרב רבים מאחר וממשיכים לנהוג ברכב חדש ומשלמים תשלומי החזר חודשיים נמוכים.
כדי לסייע לכם להחליט האם לקנות את רכב הליסינג שלכם, יש מספר שאלות שעליכם לשאול את עצמכם, ובהתאם לתשובות תוכלו לקבל החלטה שקולה ועניינית.